Vanestillinger - Den stående stilling



 Program for undervisning af modul 1 fredag den 18. oktober 2013

Tema: Vanestillinger



 Formål:  Formålet med undervisningen er, at deltagerne øger deres kropsbevidsthed i forhold til den stående stilling.



 Elevernes læringsforudsætninger:  Deltagerne har arbejdet med kropsbevidsthed omkring alle kropsområder, de har desuden kendskab til Labans bevægelsesbegreber og basisøvelser. De har gået på uddannelsen i ca to måneder, så de er givetvis stadigvæk i Honey Moon-fasen. Derudover har de forskellige baggrunde og kropslige erfaringer, hvilket gør forudsætningerne for gruppeundervisning forskellig.



 Rammefaktorer:  Undervisningen foregår på psykomotorikuddannelsen i Hillerød kl 8:30 fredag den. 18. oktober 2013 og har en varighed på halvan-den time. Deltagergruppen består af ca 40 voksne mennesker, med stor aldersspredning. Der er musikanlæg, samt diverse redskaber og måtter til rådighed. Desuden gør vi brug af power point for at understøtte læringen visuelt.



 Fagindhold:  I programmet er der fokus på sansning af den stående stilling. Vi er opmærksomme på gruppedynamikken på holdet og har derfor gentagne gange inddraget gruppeøvelser for at styrke deres følelse af fællesskab. Vi har dog også inddraget individuelle øvelser, og har dermed en vekselvirkning mellem det gruppedynamisk og det individuelt fordybende arbejde. Vi bruger par-øvelser for at skabe tryghed og give mulighed for observationer. Fokus ligger på kropsbevidsthed fordi vi vil arbejde med sansningen af den stående stilling. Dermed forsøger vi at styrke jeg-følelsen. Vi finder det desuden vigtigt da deltagerne er nye på uddannelsen og har behov for at styrke evnen til at sanse kroppen.

 Vi gør brug af Labans begreb BODY i forhold til udforskning af vanestillinger samt i fri bevægelse, desuden SPACE i forhold til at skabe vekselvirkning mellem det generelle og det personlige rum.



 Læreprocessen:  Vi introducerer både hensigtsmæssige og uhensigtsmæssige stillinger - det kropsliggøres og vises visuelt. Der gives mulighed for egen sansning og refleksion, samt skriftlig og mundtlig refleksion. Refleksionen er fortløbende i hele programmet for at styrke progressionen og læringen.



 Vurdering/evaluering:  Vi vil vurdere ud fra vores løbende observationer af gruppen, og de enkelte deltagere. Desuden kan vi få en fornemmelse af udbyttet via opsamlingen, hvor den enkelte har mulighed for at ytre sine tanker og oplevelser. Forslag til spørgsmål til opsamling:

<p class="Tabelindhold">Alle siger et ord, der fylder.

<p class="Tabelindhold">Er der nogle der har noget, de har brug for at dele?

<p class="Tabelindhold">På hvilke måder har undervisningen i dag skabt bevidsthed om den stående stilling?

<p class="Tabelindhold">Hvordan kan du tage dine oplevelser fra i dag med ud i hverdagen?

<p class="Tabelindhold">Spørg evt. ind til hver øvelse vi har lavet – hvad fik de ud af den øvelse hver især (KB)?